projecte-aina/catalan_government_crawling huggingface dataset:
El Ministeri de Sanitat, en coordinació amb les comunitats autònomes, ha acordat una pròrroga addicional de la validesa dels Carnets d'aplicadors de tractaments DDD (desinfecció, desinsectació i desratització) fins el 15 de juliol de 2021.
El Reial decret 830/2010, de 25 de juny, pel qual s'estableix la normativa reguladora de la capacitació per a realitzar tractaments amb biocides, va incloure una mesura transitòria per mantenir la validesa dels carnets durant un període de 6 anys i va contemplar una possible pròrroga per part de les comunitats autònomes un cop finalitzés aquest període.
Els processos d'adaptació a aquesta normativa van ser complexos.
Per aquest motiu, l'any 2016 el Departament de Salut va publicar l'Ordre SLT/186/2016, de 5 de juliol, per la qual es va prorrogar la validesa dels Carnets d'aplicadors de tractaments DDD per un període de 4 anys, període que finalitza el proper 15 de juliol.
Tanmateix, degut a la interrupció dels processos formatius i d'acreditació de les competències que s'estaven portant a terme a causa de la crisis sanitària ocasionada per la COVID-19, i atesa la possible manca de personal que es pugi produir actualment en el sector per l'augment de la demanda de serveis de desinfecció, s'ha considerat necessari prorrogar la validesa dels carnets més enllà d'aquest mes de juliol.
Es pot consultar la nota informativa del Ministeri de Sanitat al següent enllaç: Nota informativa sobre pròrroga de carnets d'aplicador.
El dia 1 de juny de 2020, l'OMS va declarar oficialment un nou brot del virus de l'Ebola a la República Democràtica del Congo (RDC).
Es tracta de l'onzè brot a la província de l'Equador situada al nord-oest de la RDC i fronterera amb el país veí, la República del Congo.
Fins al 23 d'agost, se n'han notificat un total de 100 casos, amb 43 defuncions.
Dels cent casos notificats 96 han estat confirmats i quatre són probables.
El brot s'ha estès a onze de les disset àrees sanitàries que te la província.
El nombre de casos notificats en aquest brot augmenta constantment degut a que les zones afectades són pobles de difícil accés i on l'assoliment per part de la població de les mesures de prevenció, control i vigilància resulta molt complexe.
Les autoritats sanitàries estan treballant per incrementar les accions que ajudin a limitar la propagació de la malaltia a altres àrees.
Informe del 23 agost de 2020 de l'OMS sobre el brot del virus de l'Ebola a l'RDC.
L'OMS no recomana cap restricció de viatges o comerç a l'RDC.
A Catalunya, no s'ha notificat cap cas de febre hemorràgica pel virus de l'Ebola a la Xarxa de Vigilància Epidemiològica de Catalunya (XVEC) i es recorda als professionals sanitaris que tenen disponible el Procediment d'actuació davant casos sospitosos de febre hemorràgica pel virus de l'Ebola (FHVE).
L'objectiu del Protocol és garantir la detecció i el diagnòstic precoç d'un possible cas a fi d'adoptar de manera immediata les mesures de control adequades per evitar l'aparició de casos secundaris d'aquesta malaltia i de protegir la salut de les persones exposades.
Per a més informació sobre la febre hemorràgica pel virus de l'Ebola, podeu consultar l'enllaç següent:
Febre hemorràgica per virus de l'Ebola
L'Hospital de Sant Joan Despí Moisès Broggi i l'Hospital Dos de Maig han obert recentment una sala de lactància a cada centre dirigida principalment a les seves treballadores.
Prop de 1.500 dones entre els 25 i els 45 anys, quan s'incorporin a la feina després de la seva maternitat, podran gaudir d'un espai amb intimitat i comoditat per extreure's la llet i mantenir la lactància fins que elles ho desitgin, a la vegada que ho compatibilitzen amb la seva vida professional.
El projecte ha comptat amb la col∙laboració de Medela, companyia que porta més de 50 anys centrant esforços en comprendre les necessitats de les mares i el comportament dels nadons, que ha equipat les sales amb tirallets elèctrics dobles, que permeten una extracció més ràpida, eficient i que obtenen llet amb major qualitat nutricional, i material divulgatiu per orientar i assessorar a les mares treballadores.
Ara, tots els hospitals del Consorci Sanitari Integral tenen sala de lactància.
El primer centre va ser l'Hospital General de l'Hospitalet, que obria una sala de lactància per a usuàries de l'Àrea Maternoinfantil i treballadores del centre l'any 2013.
El Consorci Sanitari Integral aposta per la lactància materna a tots els seus grans hospitals, i és l'únic del sector amb tres sales per a les seves treballadores i usuàries dels centres que ho demanin.
D'aquesta manera, promociona la salut de mares i nadons i millora les condicions de les dones que s'incorporen a la feina, per allargar la lactància materna fins que elles ho decideixin, ja que els centres tenen habilitat els espais i les condicions idònies per mantenir les propietats de la llet materna.
L'Organització Mundial de la Salut recomana la lactància materna exclusiva durant els primers sis mesos de vida.
Tot i així, la realitat és que les dones s'incorporen a la feina abans d'aquest període, per la qual cosa és difícil mantenir‐la si no es compte amb espais habilitats per extreure i mantenir la llet en les condicions òptimes.
El Consorci Sanitari Integral és una entitat pública, participada pel Servei Català de la Salut, l'Institut Català de la Salut, els ajuntaments de Sant Joan Despí i l'Hospitalet de Llobregat, el Consell Comarcal del Baix Llobregat i la Creu Roja.
Formen part del Consorci prop de 3.400 professionals que estan repartits en 13 centres especialitzats en atenció primària, hospitalària i sociosanitària; residències per a la gent gran i serveis de valoració de la dependència i de la discapacitat.
Té assignada una població de prop de 650.000 habitants de Barcelona, l'Hospitalet de Llobregat i Baix Llobregat, i forma part de la Xarxa Catalana d'Hospitals Promotors de la Salut: www.promociodelasaluthph.cat
Medela, que també compta amb una sala de lactància a la seva seu a Barcelona, concentra les seves activitats en dues àrees de negoci: "llet humana", amb investigació bàsica reconeguda a tot el món i líder en el desenvolupament i la fabricació de productes i solucions per la lactància; i "Healthcare", dedicada al disseny i la fabricació d'equipament d'alta i innovadora tecnologia d'aspiració mèdica.
Presentada la guia i el cartell que actualitza els consells relacionats amb l'alimentació i la salut
El nou plantejament de l'ASPCAT entorn de la comunicació dels hàbits alimentaris es va presentar el passat 17 de desembre.
El componen una bateria de consells estructurats per ajudar a fer una transició cap a una alimentació més saludable.
L'esquema és senzill, i estableix 3 grups d'aliments que cal potenciar en la població general i quatre tipus que és necessari reduir.
I, entre aquests dos conjunts, un tercer llistat de productes que representen eleccions beneficioses per a la salut i per a l'entorn respecte altres opcions.
La guia també té en compte criteris de promoció i consum responsable i de sostenibilitat i aporta recomanacions per seguir una vida activa i social.
En el cas dels aliments que s'han de promoure hi ha les fruites i les hortalisses, els llegums i la fruites seques.
Els productes que cal reduir-ne el consum són la sal i els aliments salats, els sucres i aliments i begudes ensucrades, la carn vermella i processada i els aliments ultraprocessats.
I les opcions de canvi respecte d'altres tries menys saludables són l'aigua —enfront de les begudes ensucrades i begudes amb alcohol-, els aliments integrals —respecte els produïts amb farines refinades-, l'oli d'oliva verge —en relació a altres greixos.
I els aliments de temporada i de proximitat
La presentació d'aquest nou material ha tingut una molt bona acollida en les seccions de salut i nutrició dels mitjans de comunicació del país i en les xarxes socials.
Aquestes són algunes de les informacions publicades sobre Petits Canvis per menjar millor.
Regió 7: https://www.regio7.cat/salut/2018/12/17/menjar-mes-hortalisses-prioritzar-consum/516335.html
El projecte Comunitat i Salut COMSalut, en el marc del PINSAP-Pla de Salut, que es va iniciar al 2015 amb la signatura de l'Acord Marc entre el Departament de Salut, CatSalut i proveïdors de l'Atenció Primària, ha suposat la posada en marxa de 16 processos comunitaris locals, 7 a Barcelona ciutat i 9 a Catalunya.
Tres anys de recorregut situen el COMSalut com a projecte demostratiu amb continuïtat, a través de l'ENAPISC, per al desenvolupament de la salut comunitària a Catalunya.
El Pla Salut, Escola i Comunitat potencia l'educació per a la salut a partir de propostes en els centres d'ensenyament
Els projectes Escoles Saludables a l'Alt Penedès (ESAP) i Instituts Saludables a l'Alt Penedès (ISAP) es van presentar el passat 14 de febrer en el marc de la 2a Jornada Pedagògica del Pla Salut i Escola (PSEC) a l'Alt Penedès.
Les iniciatives presentades es caracteritzen per l'abast local i comarcal i per la voluntat d'introduir la salut als centres d'ensenyament.
La jornada, que busca potenciar l'educació per a la salut dels infants i els joves a partir de propostes educatives, va comptar amb l'assistència d'unes vuitanta persones, entre docents de primària i secundària, personal sanitari de la comarca i persones de l'àmbit de l'administració local.
Joan Colom (Subdirector de Drogodependències de la Secretària de Salut Publica) va ser pronunciar la ponència inaugural.
La sessió va continuar amb l'exposició de diferents projectes de salut que es desenvolupen a les escoles del territori.
Es van tractar temes de salut mental, addiccions i pantalles, programa INFADIMED per la promoció de la dieta mediterrània i el projecte ACTIVA'T, un abordatge per combatre l'obesitat infantil estimulant l'exercici físic amb la implicació de la família.
Aquest any 2019 es compleixen 50 anys del primer cribratge neonatal fet a Catalunya.
Des que l'Institut de Bioquímica Clínica de Barcelona ho fes per primera vegada al 1969, tots els nadons que neixen a Catalunya se sotmeten a una punxada al taló per detectar precoçment determinades malalties poc freqüents que poden comprometre molt seriosament la seva qualitat de vida.
Publicació de l'Acadèmia de Ciències Mèdiques i de la salut de Satalunya i de balears
El consell d'experts ha lliurat al Conseller de Salut l'informe "Document de Resposta davant de l'epidèmia de malaltia per virus Ebola a l'Àfrica Occidental (2014-2015): lliçons apreses en el nostre entorn".
Els membres del Consell Científic Assessor de la Malaltia per Virus Ebola (CCAMVE), acompanyats del Secretari de Salut Pública, Joan Guix, han lliurat aquest dimarts al Conseller de Salut, Antoni Comín, l'informe "Resposta davant de l'epidèmia de malaltia per virus Ebola a l'Àfrica Occidental (2014-2015): lliçons apreses en el nostre entorn".
El CCAMVE és un comitè multidisciplinari integrat per professionals dels àmbits de la gestió clínica de malalties tropicals, salut pública, virologia, vacunes, acció operativa i comunicació.
Es va crear per donar assessorament en els plans de resposta a la malaltia mitjançant el trasllat de les seves valoracions i recomanacions al Comitè d'Anàlisi i Seguiment de l'Ebola, coordinat per la Subdirecció General de Vigilància i Resposta a Emergències de Salut Pública, i a totes aquelles instàncies que ho requerien.
En aquest informe es fa la valoració dels aspectes més destacats de la gestió de l'epidèmia en el nostre entorn i inclou un apartat de conclusions i recomanacions orientades a millorar la resposta en situacions futures.
Una de les principals recomanacions és la reorientació d'aquest Comitè per esdevenir un Consell Assessor sobre Riscos Epidèmics Emergents.
Aquesta evolució contribuiria a enfortir la gestió de qualitat i resolutiva de les possibles situacions epidèmiques que es presentin en un futur.
En aquest mateix sentit seria recomanable que es reforcessin les estructures ja establertes a través d'aquest Comitè a fi de poder fer el seguiment dels nous riscos epidèmics emergents que apareguin.
El CCAMVE està format pels següents professionals:
• Àngela Domínguez, Secretària (Departament de Salut Pública - Universitat de Barcelona.
• Vicky Fumadó (Unitat de Malalties Infeccioses i Importades.
• Mireia Jané (Subdirecció de Vigilància i Resposta a Emergències de Salut Pública.
Hospital Clínic.Universitat de Barcelona)
Conclusions del workshop sobre avaluació del risc del virus del Zika a Catalunya.
Primer aniversari de la declaració de l'OMS de l'emergència de salut pública d'importància internacional pel virus del Zika.
Casos de malaltia per febre vírica de Zika a Catalunya actualització setmanal
Declaració de l'OMS de fi de l'emergència de salut pública d'importància internacional pel virus del Zika.
L'ASPCAT i ISGlobal reuneixen experts de tots els àmbits per avaluar el risc del virus del Zika a Catalunya.
Salut Pública reitera que tots els casos d'infeccions per virus zika a Catalunya són importats.
Comunicat sobre virus zika 5 de maig
Salut consensua un protocol d'actuació davant del virus del Zika que extrema el seguiment d'embarassades i nadons 22 de febrer
Antoni Comín descarta que la infecció per virus Zika sigui un risc de salut pública per a Catalunya 3 de febrer 2016
Deu consells per prevenir la infecció pel virus del Zika durant els Jocs Olímpics i Paralímpics del Brasil
Per a més informació podeu trucar al 061, CatSalut Respon.
Protocol d'actuació davant de casos de febre vírica de Zika en l'àmbit obstètric i pediàtric de Catalunya
Full informatiu per a dones embarassades que entrin en seguiment mèdic pel virus Zika
Serveis de Vigilància Epidemiològica de l'Agència de Salut Pública de Catalunya al territori
(Per emplenar correctament els formularis cal que els deseu, en format PDF, al vostre ordinador amb el nom que vulgueu i els obriu amb una versió actualitzada del programa Adobe Reader (versió 9.1 o superior).
Protocol per a la vigilància i el control de les arbovirosis trasmeses per mosquits a Catalunya.
Informació sobre el virus Zika Canal Salut
La mesura també seria aplicable a persones coinfectades per hepatitis C i produiria un estalvi considerable sense afectar a la qualitat del seguiment clínic de la infecció per VIH
Sicília ha acollit del 26 al 28 de març el 19th International Workshop on HIV Observational Databases (IWHOD), una reunió a porta tancada en què s'acut per invitació i l'objectiu de la qual és reunir investigadors que treballen en estudis longitudinals (cohorts) de pacients amb VIH de tot el món perquè presentin els seus últims treballs en curs i facilitin informació i debat sobre les implicacions clíniques, epidemiològiques i de salut pública relacionades amb l'epidèmia del VIH en el marc internacional.
Aquest any, el CEEISCAT/ASPCAT ha estat convidat a presentar un treball sobre la coinfecció de VIH i VHC fet en el context de la cohort PISCIS.
La cohort PISCIS és un projecte multicèntric iniciat l'any 1998 en el qual participen dotze hospitals catalans i dos de Balears que cobreixen la major part dels pacients amb VIH estudiats en aquestes dues comunitats autònomes i que ja ha aportat informació clau a la clínica i a la salut pública, per exemple, ha fet el seguiment del retard en el diagnòstic del VIH o ha identificat el millor moment per iniciar el tractament antiretroviral.
Actualment, les guies clíniques recomanen controlar l'estat immunològic de les persones VIH positives mitjançant el recompte de cèl·lules CD4 cada sis mesos.
Tenint en compte que aquesta prova té un impacte econòmic rellevant per al sistema sanitari, diversos autors han estudiat la viabilitat de reduir-ne la realització a un cop l'any en pacients monoinfectats pel VIH amb supressió vírica amb tractament antiretrovíric i clínicament estables, tot mantenint els estàndards de qualitat de l'atenció i fent que sigui més fàcil el seguiment clínic per al pacient.
Aquests estudis conclouen que efectivament es podrien reduir els controls de CD4 en pacients amb VIH a una vegada l'any sense perjudicar-ne el seguiment clínic.
No obstant això, no es coneixia si aquesta recomanació es podia aplicar també a pacients amb VIH que a més tenen el virus de l'hepatitis C (VHC).
Resta pendent si aquests resultats es poden generalitzar en pacients amb coinfecció pel VIH i VHC.
L'estudi presentat per PISCIS, l'única comunicació oral acceptada de l'Estat espanyol, tracta precisament aquesta qüestió i els resultats han estat presentats pel doctor Jordi Casabona, director científic del CEEISCAT i cocoordinador (conjuntament amb el doctor Josep M. Miró de l'Hospital Clínic) de la cohort PISCIS.
L'estudi conclou que la reducció de la freqüència del monitoratge d'aquestes cèl·lules podria aplicar-se a persones amb coinfecció VIH-VHC amb nivells de CD4 elevats (> 500 CD4) i amb supressió vírica.
Malgrat que la troballa pot ser especialment rellevant per a països amb pocs recursos, si aquesta estratègia s'apliqués a Catalunya en totes les persones que compleixen aquests criteris, l'estalvi per al sistema sanitari seria d'aproximadament un milió d'euros en cinc anys.
Per a més informació: Jordi Casabona ( [EMAIL] )
Ahir dia 28 de maig va tenir lloc al port de Barcelona un simulacre consistent en l'arribada d'un vaixell amb 5 polissons a bord, alguns d'ells sospitosos de patir la malaltia pel virus d'Ebola.
Aquest exercici forma part dels simulacres anuals que organitza la Força d'Acció Marítima de l'Armada a punts de la costa espanyola, en col·laboració amb la Subdirecció General de Sanitat Exterior com a organisme coordinador de les activitats de vigilància i control dels riscos per a la salut pública a fronteres.
L'ASPCAT va participar activament en el simulacre de forma coordinada amb Sanitat Exterior, des del lloc de Comandament Avançat i del Comitè de Coordinació que són dos dels punts d'intervenció.
L'ASPCAT, mitjançant la Subdirecció General de Vigilància i Resposta a Emergències de Salut Pública (SGVRESP), seguint les seves competències. de resposta a alertes va activar el Protocol d'actuació davant casos sospitosos de febre hemorràgica pel virus d'Ebola.
Dins d'aquest protocol es van realitzar les següents actuacions: declaració de la sospita de casos; coordinació del trasllat dels malalts per part del Servei d'Emergències Mèdiques (SEM) a l'hospital de referència, Hospital Clínic de Barcelona, i coordinació del trasllat dels contactes de risc al centre habilitat i seguiment posterior del seu estat de salut.
Quan l'ASPCAT detecta situacions de greu risc col·lectiu o d'emergència per a la salut pública també s'activen els canals de comunicació entre el departament de Salut i el Centre de Coordinació Operativa de Catalunya (CECAT) del departament d'Interior per tal de coordinar les seves actuacions.
Les darreres dades a Catalunya indiquen un augment de casos, tant de VIH com de sífilis, entre els homes que tenen relacions amb homes
El Departament de Salut ha commemorat aquesta tarda el 20è aniversari de la creació del Centre d'Estudis Epidemiològics sobre el VIH/SIDA i d'altres Infeccions de Transmissió Sexual (ITS) de Catalunya (CEEISCAT), l'òrgan de vigilància epidemiològica i de suport tècnic a les polítiques de prevenció i control d'aquestes infeccions al país.
Creat al juny de 1995, el CEEISCAT depèn funcionalment de l'Agència de Salut Pública de Catalunya (ASPCAT) i ha anat implementant els sistemes d'informació que constitueixen el Sistema Integrat de Vigilància Epidemiològica del VIH/SIDA/ITS de Catalunya (SIVES).
La rellevància del SIVES, entre d'altres, ha quedat de manifest recentment, donat que en ser considerat un dels sistemes d'informació més integrats i de llarga durada d'Europa, al maig passat va ser escollit per l'Organització Mundial de la Salut (OMS) per ser presentat a la Global Consultation on HIV Surveillance, com exemple de bones pràctiques en vigilància epidemiològica d'aquestes epidèmies a Europa.
El conseller de Salut, Boi Ruiz, ha fet la cloenda de l'acte, en el qual també hi han participat els exconsellers de Salut, Xavier Trias i Marina Geli; el director científic del CEEISCAT, Jordi Casabona; la presidenta del Comitè 1r de Desembre, Montserrat Pineda; el director del Servei de Malalties Infeccioses de la Corporació Sanitària i Universitària Parc Taulí de Sabadell, Ferran Segura; la subdirectora de Vigilància i Resposta a Emergències de Salut Pública, Mireia Jané, i Teymur Noori, expert epidemiòleg del Programa de VIH, ITS i Hepatitis del European Center for Disease Control (ECDC).
Darreres dades sobre el VIH a Catalunya
Durant la sessió també s'ha explicat l'evolució dels sistemes d'informació que constitueixen el SIVES i s'han presentat els resultats de l'informe epidemiològic que el CEEISCAT fa cada dos anys (SIVES 2015) amb les darreres dades sobre la situació d'aquestes epidèmies a Catalunya.
En aquest sentit, a Catalunya s'estima que 33.600 persones viuen amb el virus el VIH, de les quals aproximadament 8.000 no saben que estan infectades.
Durant l'any 2014 es van declarar 524 casos nous, sent els Homes que tenen relacions Sexuals amb Homes (HSH) el grup de transmissió amb més casos (42%), seguit dels homes heterosexuals (8%), de les dones heterosexuals (6%) i dels Usuaris de Drogues per Via Parenteral (1,5%).
A més, per cada dona declarada s'han declarat 7 homes, reflectint el gran augment de casos entre el col·lectiu HSH, que entre el 2001 i el 2013 va experimentar un augment del 145%.
Entre els HSH també s'ha produït un important augment de la resta d'Infeccions de Transmissió Sexual, en especial de la sífilis, el 73% de les quals durant el 2014 s'han produït en aquest col·lectiu.
Aquest augment es deu tant a la pròpia co-infecció del VIH i d'altres ITS, a l'augment de determinades conductes de risc i a factors de vulnerabilitat social.
Per últim, darrerament s'ha experimentat una disminució del retard en el diagnòstic i un augment de les taxes de tests realitzats.